U koj strani od nebesi
U koj strani od nebesi
   iznašla si, o naravi,
   dvie zviezde od ljubavi
   moju vilu kiem uresi?

Vidie li se iedna vila
   imat prame tač zlaćene
   kako ova ka je mene
   svietliem pramim zamamila?

Vidie li itko vik ružicu
   u kom polju ali u gori
   rumenit se tako o dzori,
   ko se vidi u nje licu?

Tiem nepravo svak sviedoči
   svoje liepos ke gospoje
   ko nie vidio ove moje
   liepe vile svietle oči.

Ne zna kako ljubav strili,
   ne zna ko se željno vene
   ko razblude nje ljuvene
   nie začuo i smieh mili.

Tim ko hoće ljubav znati
   ke je moći i kreposti,
   dodźi rajske tej lieposti
   me gospoje razgledati.

U pogledu razvedrenu,
   medźu dzore dvie rumene,
   i u smiehu primedenu
   drži Rakle sužnjem mene.

Zlatniem pramom mene sveza,
   a bieliem me rukam stegnu,
   od slatkoga tako veza
   nikad sužan da ne ubiegnu.

Nu mi robstvo toj omili,
   sloboda mi draga nije,
   Rakli, liepoj mojoj vili,
   robovati milo mi je.

Ivan Bunić Vučić

sr:U koj strani od nebesi